**FORSKRIFT TIL SKOLEKRETSGRENSER FOR INDERØY KOMMUNE**

**Kapittel 1. Formål, virkeområde og ansvar**

§ 1-1 *Formål*

Forskriften skal bidra til rask, forutsigbar og likeverdig behandling av søknad, vedtak og

klager på tildeling av skoleplass. Informasjon, tidsfrister og nødvendige skjemaer skal ligge

tilgjengelig på kommunens hjemmesider.

§ 1-2 *Virkeområde*

Forskriften omfatter alle barn, bosatt i Inderøy kommune, som har rett og plikt til

grunnskoleopplæring etter opplæringsloven § 2-1.

*§ 1-3 Ansvar*

1. Rådmannen har overordnet ansvar for å ivareta denne forskriften.

2. Rådmannen har ansvar for opptak av elever med bostedsadresse innen egen krets

(nærskole), slik den er definert i forskriften.

3. Rådmannen/administrasjonen fatter vedtak i søknader om å få gå på skole utenfor

opprinnelig skolekrets/nærskolen, og i alle klager på bakgrunn av denne forskriften.

**Kapittel 2. Skolekretsgrensene**

*§ 2-1 Skolekretsgrener for barneskolene*

Inderøy kommune har fire barneskoler; Sakshaug skole, Røra skole, Sandvollan skole og

Oppvekstsenter vest. Alle bostedsadresser i kommune sogner til en gitt skolekrets/

barneskole i henhold til kart gjengitt i vedlegg til denne forskriften.

**Kapittel 3. Vedtak om skoleplass**

*§ 3-1 Adresse i folkeregisteret*

Alle elever i Inderøy kommune får førstegangs vedtak om skoleplass ved barneskolen ut fra

den adressen barnet står registrert med i folkeregisteret.

*§ 3-2 Vedtak om skoleplass for kommende førsteklassinger*

1. Skolestartere får tilsendt enkeltvedtak om skoleplass etter opplæringsloven § 8-1, første

ledd, sammen med registreringsskjema for skolestarteren. Vedtak fattes og sendes ut fra

den skolen som er elevens nærskole etter denne forskriften.

2. Som hovedregel skal det fattes vedtak for alle elever det året eleven fyller 6 år. Første

gangs vedtak sendes som hovedregel ut i januar det året eleven skal begynne på skolen.

3. Skolen fatter fortløpende nye vedtak ettersom elevene flytter inn i kretsen.

*§ 3-3 Om skolenes kapasitet*

Enkelte barneskoler i Inderøy har i utgangspunktet en begrenset kapasitet til å ta imot

skolestartere. Dersom det enkelte år er ekstra store kull på en skole, søkes dette løst ved at

elever får plass ved annen nærskole. Hensynet omtalt under § 3-5, første avsnitt, vil

vektlegges i denne sammenheng.

*§ 3-4 Vedtak om skoleplass for tilflyttende elever*

Tilflyttende elever får tilsendt enkeltvedtak om skoleplass etter opplæringsloven § 8-1,

første ledd, sammen med tilhørende registreringsskjema etter mottatt flyttemelding.

Vedtak fattes og sendes ut fra den skolen som eleven sogner til etter denne forskriften.

*§ 3-5 Vedtak om skoleplass utenom skolekretsen*

1. Rådmannen fatter vedtak om skoleplass utenfor skolekretsen etter søknad.

2. Dersom eleven går på skole i annen skolekrets enn den eleven er folkeregistret i etter

ønske fra foresatte/eleven, faller retten til gratis skoleskyss bort. Det vil si at foresatte

må dekke kostnadene til skoleskyss utover den kostnaden som gjelder skyss fram til

opprinnelig nærskole.

*§ 3-6 Bytte av skole som følge av adresseforandring*

1. I tilfeller der flytting internt i kommunen medfører at eleven blir tilhørende en annen

skolekrets, plikter foresatte umiddelbart å gi skolen beskjed.

2. Når en elev melder flytting ut av skolekretsen, skal tidligere skole varsle skolen som blir

ny skole etter denne forskriften. Ny skole skal fatte vedtak om skoleplass.

3. Nytt vedtak kan påklages eller det kan søkes om skolegang ved tidligere skole eller ved

en annen skole. Rådmannen behandler eventuelle søknader eller klager. Ingen elever

kan begynne ved ny skole før vedtak er fattet og foresatte har samtykket i at de godtar

vedtaket eller klagefristen er utgått. Dersom foresatte påklager et eventuelt vedtak,

eller søker om skolegang ved en annen skole, fortsetter eleven på tidligere skole til

saken er sluttbehandlet.

*§ 3-7 Utsettelse eller framskynding av skolebytte som følge av adresseendring*

1. Det åpnes for at eleven kan søke om å utsette skolebytte til inneværende skoleår er

fullført. Vedtak om utsatt skolebytte fattes av rådmannen i samråd med berørte skoler.

Et slikt vedtak opphever ikke vedtak om tilhørighet i ny skolekrets, men utsetter

iverksettingen av vedtaket.

2. Dersom det er ønskelig at elever begynner på ny skole før eleven faktisk har flyttet, er

dette å anse som en søknad om skolegang ved annen skole. Rådmannen behandler slike

søknader, jf. § 3-5.

*§ 3-8 Vedtak om skolebytte som tiltak etter opplæringslovens § 8-1, fjerde ledd*

1. Dersom det er nødvendig at en elev bytter skole for å ivareta andre elevers rettigheter

etter opplæringsloven § 9 A, fattes vedtak om dette av rådmannen med hjemmel i

Opplæringslovens § 8—1, fjerde ledd.

2. Vedtaket skal fattes i tråd med reglene for enkeltvedtak i Forvaltningsloven. I vedtaket

skal det opplyses om den enkelte skoles forutgående arbeid.

*§ 3-9 Vedtak om skolebytte som tiltak etter opplæringsloven kapittel* 9 A

1. Dersom det er nødvendig at en elev bytter skole for å få oppfylt sin rett til et godt fysisk

og psykososialt miljø i henhold til Opplæringsloven § 9A, fatter rådmannen vedtak om

skolebytte etter opplæringslovens § 9 A-2/9 A-3.

2. Vedtaket skal fattes i tråd med reglene for enkeltvedtak i Forvaltningsloven. I vedtaket

skal det opplyses om den enkelte skoles forutgående arbeid.

**Kapittel 4. Diverse bestemmelser**

*§ 4-1 Bestemmelse av ikraftsetting*

Denne forskriften er gjeldende fra 01.08.20

*§ 4-2 Klagebehandling*

1. Alle enkeltvedtak om skoleplass og avslag på søknader om skolegang ved annen

skole, kan påklages etter Forvaltningslovens bestemmelser om klage på enkeltvedtak

jf. Opplæringsloven § 15-1. Klagefristen er tre uker etter mottatt vedtak.

2. Rådmannen behandler alle eventuelle klager på vedtak eller avslag på søknader om

skoleplass. Dersom klagen ikke gis fullt medhold, sendes saken til fylkesmannen for

endelig behandling.